การหาสีของรองพื้นที่เข้ากับคุณมากที่สุด การเรียนรู้เกี่ยวกับผิวของคุณ การปรับเปลี่ยนรองพื้น
คุณรู้แล้วว่าต้องมองหารองพื้นแบบไหนโดยขึ้นอยู่กับประเภทของผิวและตอนนี้ก็ถึงเวลาที่ต้องใช้ความรู้ที่คุณได้รับเกี่ยวกับสีอันเดอร์โทนเพื่อเลือกสีรองพื้นที่เหมาะสม ก่อนที่จะไปห้างสรรพสินค้าหรือร้านขายเครื่องสำอาง ลองพิจารณาสีของรองพื้นโดยอ้างอิงจากสีอันเดอร์โทนของผิว  สำหรับสีอันเดอร์โทนแบบเย็น เลือกรองพื้นที่มีสีพื้นเป็นสีกุหลาบ แดงหรือฟ้าและเลือกเฉดสีโกโก้ กุหลาบ ทรายและพอร์ซเลน สำหรับสีอันเดอร์โทนแบบอุ่น เลือกรองพื้นที่มีสีพื้นเป็นสีทองหรือเหลืองและเลือกเฉดสีคาราเมล ทอง แทน เชสนัทและสีเบจ สำหรับสีอันเดอร์โทนแบบกลาง เลือกเฉดสีบัฟ นู้ด  งาช้างหรือพราลีน ในการซื้อรองพื้นคุณต้องมองหาร้านที่สามารถให้คำแนะนำโดยผู้เชี่ยวชาญความงามที่สามารถช่วยคุณเลือกสีของรองพื้นได้ถูกต้อง หากเป็นไปไม่ได้ ลองมองหาร้านที่มีตัวอย่างสินค้าเพื่อที่คุณจะสามารถลองสีที่ถูกต้องก่อนซื้อได้ ตัวเลือกสุดท้ายคือเลือกร้านที่มีนโยบายคืนสินค้าในกรณีที่คุณซื้อผิดสี ใช้ข้อมูลเกี่ยวกับสิ่งที่เหมาะสมกับสีอันเดอร์โทนของคุณและเลือกรองพื้นบางสีเพื่อลอง เริ่มที่เปลือกตา เลือกสีที่ใกล้เคียงกับสีผิวของคุณจากนั้นจึงลองแต้มทุกสีของรองพื้นบริเวณขากรรไกร ผิวบริเวณขากรรไกรของคุณใกล้เคียงกับสีอันเดอร์โทนของคุณมากที่สุดและสามารถให้แนวทางได้ว่าสีเหล่านี้จะดูเป็นอย่างไรกับผิวบริเวณคอ   ถ้าหากที่ร้านไม่มีสินค้าทดลอง คุณสามารถยกขวดผลิตภัณฑ์ขึ้นมาแนบบริเวณคอและขากรรไกรได้ ไม่ว่าคุณจะใช้สินค้าทดลองหรือยกขวดผลิตภัณฑ์ขึ้นมาทาบ มองหาประตูหรือหน้าต่างที่คุณสามารถดูสีของรองพื้นในแสงธรรมชาติได้ วิธีนี้ยังทำให้รองพื้นแห้งเพื่อดูว่ามันจะดูเป็นอย่างไรในชีวิตจริง รองพื้นที่ดีที่สุดคือรองพื้นที่กลืนกับสีผิว คุณไม่ควรสังเกตเห็นรองพื้นเพราะมันมีหน้าที่เกลี่ยผิวให้เนียนสำหรับเครื่องสำอางชนิดอื่นต่อไป ใช้สีที่คุณแต้มบริเวณขากรรไกรเพื่อดูว่าสีไหนที่กลืนกับสีผิวของคุณมากที่สุด สีนั้นจะเป็นสีของรองพื้นที่สามารถปกปิดรอยสิวและจุดด่างดำในขณะที่ดูเป็นธรรมชาติ  ลองซื้อรองพื้นหลายสีในเวลาเดียวกันเพื่อที่คุณสามารถลองที่บ้านและเปรียบเทียบโดยเฉพาะอย่างยิ่งเมื่อร้านไม่มีสินค้าทดลองให้ ก่อนที่คุณจะเลือกรองพื้นคุณต้องรู้บางอย่างเกี่ยวกับผิว เช่น สีอันเดอร์โทนของผิว ถึงแม้ว่าผิวชั้นนอกของคุณสามารถเปลี่ยนสีได้ด้วยหลายเหตุปัจจัย เช่น การสัมผัสอะไรบางอย่างหรือสิวแต่สีอันเดอร์โทนของคุณจะยังคงเป็นสีเดิม เพราะฉะนั้นการระบุสีอันเดอร์โทนของคุณจะช่วยให้คุณเลือกสีรองพื้นที่ถูกต้องได้ โดยทั่วไปผู้คนแบ่งเป็น 3 สีอันเดอร์โทนหลักๆ:  สีเย็นซึ่งแปลว่าผิวของคุณมีสีฟ้า แดงหรือชมพูมากกว่า สีอุ่นซึ่งแปลว่าผิวของคุณมีสีทอง เหลืองหรือพีชมากกว่า สีกลางซึ่งแปลว่าผิวของคุณมีส่วนผสมของสีเย็นและสีอุ่น มีการทดสอบหลายอย่างที่คุณสามารถใช้เพื่อระบุว่าผิวของคุณมีสีอันเดอร์โทนเป็นสีอุ่น สีเย็นหรือสีกลาง การทดสอบได้แก่การประเมินสีผมและสีตาของคุณ สีอะไรที่คุณดูดีที่สุด ปฏิกิริยาของคุณท่ามกลางแดดและสีของเส้นเลือด   คนที่มีผมสีดำ น้ำตาลหรือบลอนด์ตามธรรมชาติประกอบกับดวงตาสีเขียว เทาหรือสีฟ้าบ่งบอกว่ามีสีอันเดอร์โทนเป็นสีเย็น คนที่มีดวงตาสีน้ำตาลอ่อน น้ำตาลแดงและมีผมสีดำ แดงหรือบลอนด์สตอเบอรี่ตามธรรมชาติมีสีอันเดอร์โทนเป็นสีอุ่น   เครื่องประดับสีเงินดูเข้ากับคุณมากที่สุดถ้าหากคุณมีสีอันเดอร์โทนเป็นสีเย็น เครื่องประดับสีทองดูเข้ากับคุณมากที่สุดถ้าหากคุณมีสีอันเดอร์โทนเป็นสีอุ่น คนที่มีสีอันเดอร์โทนเป็นสีกลางจะดูดีกับเครื่องประดับทั้งสีเงินและสีทอง  ผู้คนที่มีสีเย็นมักจะมีผิวสีชมพูหรือเผาไหม้เวลาที่อยู่กลางแดด ในขณะที่คนที่มีสีอุ่นจะเปลี่ยนเป็นสีบรอนซ์หรือสีแทนท่ามกลางแดด เส้นเลือดสีน้ำเงินที่ด้านในของข้อมือบ่งบอกว่าคุณมีสีเย็น เส้นเลือดสีเขียวบ่งบอกว่าคุณมีสีอุ่น เส้นเลือดสีน้ำเงินเขียวบ่งบอกว่าคุณมีสีกลาง ถึงแม้การรู้ว่าคุณมีผิวแห้งหรือผิวมันจะไม่สามารถช่วยให้คุณเลือกสีรองพื้นได้แต่มันจะช่วยให้คุณเลือกประเภทของรองพื้นที่ถูกต้อง ผิวอาจจะมัน แห้งหรือผสมและคุณสามารถมีผิวปกติและผิวบอบบาง   เลือกรองพื้นที่เป็นเนื้อแมทหรือเนื้อเหลวแบบไม่มีน้ำมันหรือแบบแป้งถ้าหากคุณมีผิวมัน เลือกรองพื้นที่เป็นแบบครีมเติมความชุ่มชื้นให้ผิวหรือแบบแท่งถ้าหากคุณมีผิวแห้ง เลือกรองพื้นแบบป้องกันอาการแพ้และไม่มีน้ำหอมถ้าหากคุณมีผิวบอบบาง เลือกรองพื้นแบบแป้งถ้าหากคุณมีผิวผสม   เลือกรองพื้นที่สามารถปกปิดได้ระดับกลางหรือระดับสูงถ้าหากคุณมีสีผิวที่ไม่เรียบเนียนและต้องการปกปิดผิวหรือมองหารองพื้นที่ปกปิดได้บางเบาถ้าหากคุณมีผิวที่ค่อนข้างเรียบเนียนและต้องการดูเป็นธรรมชาติ คุณควรซื้อรองพื้นที่มีสารกันแดดเพราะจะช่วยป้องกันการถูกทำลายจากรังสี uva และ uvb ไม่ว่าคุณจะซื้อผิดสีและไม่สามารถคืนร้านหรือคุณยังใช้ขวดเก่าไม่หมด คุณสามารถเปลี่ยนสีของรองพื้นเพื่อทำให้เข้ากับสีผิวของคุณมากขึ้น วิธีในการทำให้สีของรองพื้นสว่างขึ้นคือการทาด้วยฟองน้ำเปียกแทนที่จะใช้นิ้วมือ คุณยังสามารถทำให้สีของรองพื้นสว่างขึ้นโดยการผสมเข้ากับ:  มอยส์เจอร์ไรเซอร์ ไพรเมอร์ รองพื้นที่มีสีสว่างกว่า คอนซีลเลอร์หรือแป้ง คุณสามารถทําให้รองพื้นสีอ่อนมีสีเข้มขึ้นได้เช่นเดียวกับการทำให้รองพื้นสีเข้มมีสีสว่างขึ้น ลองทำสิ่งเหล่านี้เพื่อให้รองพื้นมีสีเข้มขึ้น:   เติมบลัชออนหรือคอนซีลเลอร์ ผสมกับบรอนเซอร์ ผสมกับรองพื้นที่มีสีเข้มกว่าหรือมอยส์เจอร์ไรเซอร์แบบมีสี รองพื้นที่มีสีไม่เหมาะกับสีอันเดอร์โทนสามารถเปลี่ยนได้เช่นกัน เติมขมิ้นเพื่อทำให้รองพื้นเหมาะสมกับสีอันเดอร์โทนสีเหลือง เติมบลัชออนสีน้ำตาลชมพูเพื่อทำให้รองพื้นเหมาะสมกับสีอันเดอร์โทนสีชมพูหรือฟ้าเติมผงโกโก้เพื่อทำให้รองพื้นมีสีน้ำตาลมากขึ้น
ใช้ผิวของคุณเป็นตัวเลือก. เลือกร้านขายเครื่องสำอางหรือห้างสรรพสินค้า. ลอง 2-3 สี. เลือกรองพื้นของคุณ. เข้าใจสีอันเดอร์โทนของคุณ. ระบุสีอันเดอร์โทน. รู้ว่ารองพื้นแบบไหนที่ดีที่สุดสำหรับประเภทผิวของคุณ. ทำให้รองพื้นสีเข้มสว่างขึ้น. ทำให้รองพื้นสีอ่อนมีสีเข้มขึ้น. เปลี่ยนสีของรองพื้น.
https://www.wikihow.com/Find-the-Best-Foundation-Color-Shade-for-You https://www.wikihow.com/Find-the-Best-Foundation-Color-Shade-for-You https://www.wikihow.com/Find-the-Best-Foundation-Color-Shade-for-You
Finding the Perfect Foundation Shade Learning About Your Skin Customizing a Foundation